Мæ фильм балæвар кодтон Дмитрий Медведевæн - Цхуырбаты Аланæ\n12:50 06.03.2020 (ранӕуӕггонд 11:30 06.03.2020)\nДокументалон фильм "Не время для героизма"-йы режиссер Цхуырбаты Аланæ балæвар кодта йæ фильм Дмитрий Медведевæн, æмæ уый тыххæй радзырдта радио Sputnik-ы эфиры\nМæскуыйы æрæджы Æдасдзинады Советы сæрдары хæдивæг Дмитрий Медведев фембæлд æвзонг активисттимæ, цы ран хайад райста æвзонг режиссер Цхуырбаты Аланæ. Ацы фембæлды рæстæджы уый балæвар кодта йæ фильм "Не время для героизма" Дмитрий Медведевæн.\n"Куы фембæлдыстæм Дмитрий Медведевимæ, уæд мын загъта, кæй йæ фæнды фенын мæ фильм. Электрон хæссæныл мæм уыд уыцы фильм æмæ йын æй мæхæдæг балæвар кодтон", - загъта Аланæ.\nЧызг ма куыд банысан кодта, уымæ гæсгæ бузныгæй баззад Æдасзинады Советы сæрдары хæдивæгæй, кæй йæ цымыдис кæны хъайтардзинад равдисæг сывæллæтты хъысмæт.\nФильм "Не время для героизма" æвдыст æрцыд 71-æм æхсæнадæмон кинофестивалы Каннæты Уæрæсейы номæй. Уæрæсейы президент Владимир Путинæн та ацы фильм балæвар кодтой Фæсивæдон форум "Машук"-ы августы 2018 азы.\nРадио иронау (135)\nМамиты Григорий: ног проект сразæнгард кæндзæн фæсивæды професси равзарынмæ\n17:50 01.03.2021 (ранӕуӕггонд 09:05 02.03.2021)\nАктер, режиссер Мамиты Григорий радио Sputnik Хуссар Ирыстоны эфиры радзырдта ног проект "Алло, мах агурæм амонæг"-ы тыххæй\nМамиты Григорий: ног проект сразæнгард кæндзæн сомбоны професи равзарыныл\nПаддзахадон телеуынынад кæны ног проект "Алло, мах агурæм амонæг" хистæркъласонты 'хсæн. Проекты автортæй сæ иу Мамиты Григорий куыд радзырдта, уымæ гæсгæ ацы конкурс сбæрæг кæндзæн рæзгæ фæлтæры курдиат дæр, æмæ ма сæ сразæнгард кæндзæн сомбоны професси равзарынмæ дæр.\n"Гæнæн ис æмæ сæ искæй бацымыдис кæна сомбоны профессийæн æмæ суой телеуынынады амонджытæ", - банысан кодта Григорий.\nПроекты авторы ныхæстæм гæсгæ, конкурс уагъд цæудзæн 9-11 кълæсты ахуыргæнинæгты 'хсæн, уымæн æмæ ацы кары сывæллæттæ райдайынц хъуыды кæнын сæ сомбоны професийыл.\n"Ныридæгæн хайадисджыты нымæц схыст 70 онг, æз уый æнхъæл нæ уыдтæн æмæ сæ афтæ бацымыдис кæндзæн ацы проект", - бафиппайдта Мамиты Григорий.\nХайадисджыты нымæц бирæ кæй у, уый тыххæй проекты автортæ фæивдзысты сæ раздæры план.\n13:55 25.02.2021 (ранӕуӕггонд 13:53 25.02.2021)\nПæрæстаты Дмитрий куыд радзырдта, уымæ гæсгæ чысылæй фæстæмæ йæ бæллиц уыд актер суӕвын. Фӕлӕ, йӕ ныхӕстӕм гӕсгӕ, уыцы рæстæджы уыд æндыгъд уавæр æрмæст Хуссар Ирыстоны нæ, фæлæ æмтгæй Советон Цæдисы.\n"Уæрæсейæ æрцыд хонӕн фыстæг нæхимæ, цы ран фадат лæвæрдтой Мæскуыйы Щепкины номыл уæлдæр театралон ахуыргӕнӕндонмӕ бацӕуынӕн. Æртымбыл стæм 20 адæймаджы бæрц æмæ ацыдыстым ахуырмæ", - дзуры Дмитрий.\nБӕстондӕрӕй - нӕ видеоӕрмӕджы